text: جناب راج ناتھ سنگھ نے سرحدی سلامتی دستوں کے جوانوں کو مخاطب کرتے ہوئے کہا ‘‘میں جانتاہوں کہ آپ لوگ بیحد چنوتی بھرے ماحول میں کام کررہے ہیں ۔ مجھے یقین ہے کہ حب الوطنی کے جذبے کے پیش نظرآپ نے سرحدی سلامتی دستوں میں شمولیت اختیارکی ہے ۔اس سے قبل سری نگرمیں ایک پریس کانفرنس سے خطاب کرتے ہوئے وزیرداخلہ نے کہا کہ حکومت ، جموں کشمیر کے مسائل کا ‘‘5سی ایس ’’کی بنیاد پرمستقل حل تلاش کرے گی ۔ جناب راج ناتھ نے مزید کہا کہ یہ پانچ‘‘ سی ’’معاوضہ ، گفت وشنید ، بقائے باہم کے لئے اعتماد سازی اور مستقل مزاجی ہیں ۔انھوں نے کہاکہ مرکزی سرکار جموں وکشمیر میں سیاحت کو بڑھاوادینے کے لئے خصوصی سیاحتی مہم چلائے گی ۔